Агенцијата за заштита на правото на слободен пристап до информациите од јавен карактер, врз основа на член 109 став 1 и 2 од Законот за општата управна постапка („Службен весник на Република Македонија“ бр. 124/2015), а согласно член 27 и член 34 став 1  од Законот за слободен пристап до информации од јавен карактер („Службен весник на Република Северна Македонија“ бр. 101/2019) и согласно одредбите на Упатството за спроведување на Законот за слободен пристап до информации од јавен карактер („Службен весник на Република Северна  Македонија“ бр.60/20), постапувајќи по Жалбата изјавена од Г. Н. , поднесена против Основното јавно обвинителство Струмица, на 31.08.2026 година го донесе следното 

Р Е Ш Е Н И Е
Жалбата од Г. Н. од Струмица, поднесена против Основното јавно обвинителство Струмица, заведена во архивата на Агенцијата за заштита на правото на слободен пристап до информациите од јавен карактер под бр.08-282 на 21.08.2026 година СЕ ОТФРЛА како недопуштена.
О Б Р А З Л О Ж Е Н И Е
[bookmark: _GoBack]Г. Н. од Струмица, како што е наведено во Жалбата, на 27.07.2026 година поднела  Барање за пристап до информации од јавен карактер до Основното јавно обвинителство Струмица, со кое побарала  да и се достави следната информација:
“ За Известување за превземени дејствија по пријава за безправно изграден објект... Како заинтересиран граѓанин, Ве молам во рамките на вашите законски овластувања, да ме известите дали  во пријавата од 19.02.2026 година која се однесува на бесправно изграден објект на КП бр.7161, ГП бр.3.16.11, се преземени службени дејствија..‘‘.
Постапувајќи по оваа Барање, Имателот на информации на 04.08.2026 година, до Барателот му доставил Известување А. бр. 03-128/2, со кое го известува: „ за да добиете било какви информации потребно е да се легитимирате со име и презиме и во какво својство сте во конкретниот предмет....‘‘.
На 07.08.2026 година, Барателот доставил ново Барање до Имателот на информации во које се наведува,, Согласно Законот за слободен пристап до информации од јавен карактер, барам да ме известите  дали по пријавата на 19.02.2026 година е оформен предмет во ОЈО Струмица.....‘‘
Постапувајќи по Барањето, Имателот на Информации на 12.08.2026 година, до Барателот му доставил Известување А бр.03-128/4 со кое го известува:,,... веќе Ви е одговорено на 04.08.2026 година со напомена дека Основното јавно обвинителство не е должно да дава било какви информации на непознати лица‘‘.

Незадоволен од наведеното Известување, Барателот на информации на 21.08.2026 година до Агенцијата поднело Жалба, заведена во Агенцијата под бр.08-282. Во Жалбата е наведено: „..Поднесувам жалба против одговорите на Основното јавно обвинителство Струмица по моите две Барања за слободен пристап до информации од јавен карактер...‘‘.

Агенцијата, преку е-маил заведен под бр.08-282 од 21.08.2026 година, ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.
Имателот на информации на 26.08.2026  година до Агенцијата достави Одговор на Жалба А бр.03-128/6 од 24.08.2026 година, заведен во Агенцијата под бр.08-282. Во Одговорот е наведено: “... Основното јавно обвинителство Струмица постапи согласно Законот за кривична постапка и побара од непознатото лице да се легитимира со име и презиме и својство во кривичната постапка, односно дали е оштетено лице, пријавено лице, осомничен или обвинето-лице на  кои заради остварување на нивните права и следува увид, препис на списите......‘‘
	Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер, ја разгледа Жалбата изјавена од Барателот на информацијата, истата ја отфрли како недопуштена, поради следното:
Агенцијата му укажува на Барателот на информации дека со поднесеното Барање за пристап до информации од јавен карактер не бара конкретен документ, туку поставува прашања.
Согласно член 3 став 1 алинеја 2 од Законот за слободен пристап до информации од јавен карактер, “информација од јавен карактер“ е информација во која било форма што ја создал или со која располага имателот на информацијата согласно со неговите надлежности“. 
Согласно член 3 став 1 алинеја 4 од истиот Закон, „документ“ е секој запис на информација без оглед на нејзината физичка форма или карактеристики, пишан или печатен текст, карти, шеми, фотографии, слики, цртежи, скици, работни материјали, како и звучни, гласовни, магнетски или електронски, оптички или виедо сники во која било форма, како и пренослива опрема за автоматска обработка на податоци со вградени или пренослици мемории за складирање на податоците во дигитална форма.
Имателот на информации не е должен да создава нова информација, или да презема дополнителни дејства од своја надлежност, за да го задоволи Барателот во однос на неговото поднесено Барање на информации за слободен пристап до информации од јавен карактер. 

Согласно  погоре наведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.
Ова Решение е конечно во управната постапка и против него нема место за жалба.

ПРАВНА ПОУКА: Против ова Решение странката може да поведе управен спор пред Управниот суд во рок од 30 дена.
                                                                                             


                                                                                                              Директор,
                                                                                                           Петар Гајдов







